న్యూఢిల్లీ, ఆగస్టు 20 (ఆంధ్రజ్యోతి): ధర్నాచౌక్ను ఇందిరాపార్క్ వద్దే కొనసాగించాలంటూ ధర్నాచౌక్ పరిరక్షణ కమిటీ చేపట్టిన ఆందోళన దేశ రాజధానికి చేరింది. వివిధ రూపాల్లో హైదరాబాద్లో నిరసన తెలిపిన కమిటీ.. అఖిలపక్షం ఆధ్వర్యంలో ఢిల్లీలో సోమవారం ఆందోళన చేపట్టబోతోంది. జంతర్మంతర్ వద్ద ధర్నా కోసం నేతలు ఇప్పటికే ఢిల్లీ చేరుకున్నారు. కాంగ్రెస్ అధినేత్రి సోనియాగాంధీ, ఎన్సీపీ అధ్యక్షుడు శరద్పవార్, సహా సీపీఐ, సీపీఎం, ఆర్జేడీతో పాటు జాతీయ పార్టీల అగ్రనేతలను ఈ ధర్నాకు హాజరు కావాలని కమిటీ నేతలు ఆహ్వానించారు. ఈ సందర్భంగా ఢిల్లీలోని తెలంగాణభవన్లో సీపీఐ తెలంగాణ రాష్ట్ర కార్యదర్శి చాడ వెంకట్రెడ్డి మాట్లాడుతూ.. ప్రజాస్వామ్యయుతంగా నిరసన తెలిపే ధర్నాచౌక్ను ఇందిరాపార్క్ దగ్గర నుంచి ఎత్తివేయడాన్ని నిరసిస్తూ, కేంద్రానికి తమ గొంతుక వినిపించేలా జంతర్మంతర్ వద్ద నిరసన ర్యాలీ నిర్వహిస్తున్నామని చెప్పారు. ఇదే అంశాన్ని కేంద్ర హోం మంత్రి రాజ్నాథ్సింగ్ దృష్టికి తీసుకెళ్తామని ఆయన చెప్పారు.
newdhilly, aagastu 20 (aandhrajyoti): dharnachouknu indirapark vadde konasaginchalantu dharnachouk parirakshana commity chepattina aandolana desha rajadhaniki cherindi. vividha roopaallo hyderabadlo nirasana telipina commity.. akhilapaksham aadhvaryamlo dhilleelo somavaram aandolana chepattabotondi. jantarmantar vadda dharna kosam nethalu ippatike dhilli cherukunnaru. congress adhinetri soniyagandhi, encpy adhyakshudu saradpavar, sahaa cpi, cpm, aarjedeetho paatu jaateeya paarteela agranetalanu ee dharnaku haajaru kaavaalani commity nethalu aahvaaninchaaru. ee sandarbhamgaa dhilleelooni telangaanabhavanlo cpi telamgaana rashtra kaaryadarsi chaada venkatreddy maatlaadutuu.. prajaasvaamyayutamgaa nirasana telipe dharnachouknu indirapark daggara nunchi ettiveyadaanni nirasistuu, kendraaniki tama gontuka vinipinchela jantarmantar vadda nirasana ralli nirvahistunnaamani cheppaaru. ide amsaanni kendra homem mantri rajnathsing drushtiki teesukeltaamani aayana cheppaaru.